કુલસુમનો મૃતદેહ લંડનથી લાવવામાં આવી રહ્યો છે અને તેમના અંતિમ સંસ્કારની પ્રક્રિયા શરીફ ફેમિલીના લાહોર સ્થિત ઘરમાં થશે. જેલથી નીકળ્યા પછી નવાઝ શરીફ, દીકરી મરિયમ અને જમાઈ સાથે રાવલપિંડીની નૂર ખાન એરબસથી સવારે લાહોર પહોંચ્યા છે. પંજાબ સરકારના આદેશ પર નવાઝ શરીફ અને તેમની દીકરી-જમાઈને પેરોલ આપવામાં આવ્યા છે. ત્રણેય સવારે ૩.૧પ વાગ્યે લાહોર તેમના ઘરે પહોંચ્યા છે. પાકિસ્તાન મુસ્લિમ લીગ-નવાઝના પ્રવક્તા મરિયમ ઔરંગઝેબે કહ્યું કે નવાઝના ભાઈ શાહબાજ શરીફે પંજાબ સરકારની સમક્ષ એપ્લિકેશન કરી તેમને પાંચ દિવસના પેરોલ આપવાની માંગણી કરી હતી.